Луври

Луври () — село во Населичко, Егејска Македонија, денес во општината Горуша на Кожанскиот округ во областа Западна Македонија, Грција. Населението брои 49 жители (2021).

 Географија и местоположба 
Селото се наоѓа во областа Населица, околу 20 км западно од градот Лапчишта и на 5 км западно од селото Цотил, крај патот што води за Гребен, на надморска височина од 750 м.

 Историја 

 Во Отоманското Царство 
Во ХІХ век Луври било грчко село во Населичката каза на Серфиџенскиот санџак.

Според податоците на Васил К’нчов („Македонија. Етнографија и статистика“) од 1900, во Луври живееле 200 Грци.

На Етнографската карта на Битолскиот Вилает од 1901 г. Луври е претставено како чисто грчко село во Населичката каза на Серфиџенскиот санџак со 40 куќи.

По податоците на секретарот на Бугарската егзархија Димитар Мишев („La Macédoine et sa Population Chrétienne“) во 1905 г. во Луври (Louvré) има 200 Грци.

Според статистиката на грчкиот конзулат во Еласона, во 1904 г. во Луври живееле 262 Грци христијани.Σπανός, Κώστας. "Η απογραφή του Σαντζακίου των Σερβίων", in: "Ελιμειακά", 48-49, 2001.

 Во Грција 
По Балканските војни во 1913 г. селото е припоено кон Грција согласно Букурешкиот договор, кога броело 304 жители. Нивниот број во 1920 г. се намалил на 205.

 Стопанство 
Населението одгледува жито, компири и други земјоделски производи, а помалку внимание посветува на сточарството.

 Население 

 Самоуправа и политика 
Во 1918 година, селото станало самостојна општина, чиј атар зафаќал површина од 6 квадратни километри. Општината Луври била приклучена во општината Цотил во 1997 година, која била укината во 2011 година и станала дел од поголемата општина Горуша.

Селото припаѓа на општинската единица Цотил со седиште во истоименото село, која припаѓа на поголемата општина Горуша, во округот Кожани. Воедно, селото е дел од општинскиот оддел Луври, во кој влегуваат е единствено село.

 Културни и природни знаменитости 
Цркви

 Црква „Св. Атанасиј“

 Наводи 

Категорија:Горуша